Diari Oficial de la Generalitat Valenciana


Sumari del DOGV 7720, del 15-02-2016 (2016/860)

RESOLUCIÓ de 22 de desembre de 2015, de la Direcció General d'Indústria i Energia, per la qual s'atorga autorització administrativa prèvia per a la modificació, per reducció de la capacitat de transformació, de part de les Instal·lacions de distribució d'energia elèctrica de la subestació transformadora de 220/132/66/20/11 kV, denominada «ST San Vicente», de titularitat de Iberdrola Distribución Eléctrica, SA Unipersonal, ubicada al terme municipal de Sant Vicent del Raspeig, província d'Alacant, i autorització administrativa de construcció del projecte tècnic d'execució de la referida modificació. Expedient número ATRCCT/2014/37/03.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7720

Data del DOGV
:   15-02-2016

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2016/860


Data del document
:   22-12-2015

Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Resolució

Descriptors 

:   * Conselleria d'Economia Sostenible, Sectors Productius, Comerç i Treball

RESOLUCIÓ de 22 de desembre de 2015, de la Direcció General d'Indústria i Energia, per la qual s'atorga autorització administrativa prèvia per a la modificació, per reducció de la capacitat de transformació, de part de les Instal·lacions de distribució d'energia elèctrica de la subestació transformadora de 220/132/66/20/11 kV, denominada «ST San Vicente», de titularitat de Iberdrola Distribución Eléctrica, SA Unipersonal, ubicada al terme municipal de Sant Vicent del Raspeig, província d'Alacant, i autorització administrativa de construcció del projecte tècnic d'execució de la referida modificació. Expedient número ATRCCT/2014/37/03. [2016/860]  
Antecedents de fet  
  
Amb data 16 de setembre de 2014, Iberdrola Distribución Eléctrica, SA Unipersonal, a través de representant degudament acreditat, va presentar davant del llavors Servei Territorial d'Energia d'Alacant imprés normalitzat sol·licitant:  
- autorització administrativa prèvia per a la modificació de les instal·lacions de distribució d'energia elèctrica de la subestació transformadora de 220/132/66/20/11 kV, denominada «ST San Vicente», en el terme municipal de Sant Vicent del Raspeig.  
- i autorització administrativa de construcció del projecte tècnic d'execució d'aquesta modificació (anteriorment denominada aprovació del projecte tècnic), consistent en el desmuntatge del transformador denominat T-5 de 132/20 kV i 40 MVA i del transformador denominat T-2 de 132/66/11 kV i 30 MVA, i instal·lació d'un transformador recuperat amb les mateixes característiques que el transformador denominat T-5, en la posició lliure del transformador retirat T-2.  
Junt amb l'escrit de presentació d'aquestes peticions s'acompanyava la documentació següent:  
- Projecte tècnic per a l'execució de les esmentades instal·lacions, firmat per tècnic titulat competent, acompanyat de declaració responsable del mateix de data 2 de setembre de 2014,  
- Separata per a l'obtenció del condicionat tècnic de l'Ajuntament de Sant Vicent del Raspeig.  
Posteriorment, i després de l'oportú requeriment, Iberdrola Distribución Eléctrica, SA Unipersonal amb data 9 de novembre de 2015, ha presentat justificació tècnica de la necessitat de modificació de la referida instal·lació.  
El procediment administratiu corresponent a aquestes sol·licituds ha sigut tramitat amb l'expedient de referència ATRCCT/2014/37/03, incoat a aquest efecte pel llavors Servei Territorial d'Energia d'Alacant.  
  
Les instal·lacions de distribució d'energia elèctrica per a la que se sol·licita autorització de modificació s'executaran en el terme municipal de Sant Vicent del Raspeig (Alacant), concretament en l'interior de la subestació transformadora existent «ST San Vicente», propietat de Iberdrola Distribución Eléctrica, SA Unipersonal.  
En l'actualitat, la ST San Vicente, està dotada amb dos transformadors de potència, denominats ÀT-1 i ÀT-2, amb relació de transformació 220/132/20 kV, i amb una potència nominal de 150 MVA en les tensions 220/132 kV i una potència nominal de 60 MVA en les tensions 220/20 kV cada u. A més, existeixen 3 autotransformadors amb relació de transformació 132/66/11 kV i 30 MVA de potència nominal cada un, denominats T-1, T-2 i T-3. Finalment, disposa amb relació de transformació 132/20 kV, tres transformadors denominats T-4, T-5 i T-6, amb una potència nominal de 40 MVA.  
El desmuntatge dels transformadors denominats T-2 i T-5, es fonamenta en la pèrdua d'aïllament dels transformadors, l'origen de la qual es deu a la pèrdua d'estanquitat del mateix donada la seua longevitat, i per tant per estar esta prop del fi del seu període de vida útil. D'altra banda, la no-reposició del mencionat T-2, es justifica en la reducció de l'abast de la xarxa de 66 kV, a causa del pas de càrregues de 66 kV a molt alta tensió (MAT), en diverses instal·lacions com són la ST El Palmeral, ST Novelda, ST Crevillent, ST Elche Sur i, a futur, les ST Santa Pola i ST Elda, on s'ha procedit a la instal·lació de transformadors MAT/MT (mitjana tensió). Per tant, la descàrrega de potència de la xarxa de 66 kV, per la instal·lació de nous transformadors de MAT/MT, unida a la interconnexió de les xarxes de MAT i MT en algunes de les esmentades instal·lacions com és el cas de la ST Santa Pola, no fan necessària la reposició del T-2 de la ST San Vicente ja que la capacitat de la xarxa de 66 kV no es veu minvada per l'existència d'altres dos transformadors (denominats T-1 i T-3) de 132/66/11 kV i 30 MVA en la ST San Vicente.  
Consten com a antecedents les següents autoritzacions i resolucions administratives:  
- Autorització de posada en funcionament, emesa per la Delegació d'Indústria d'Alacant, en data 27 de desembre de 1963, per a tres autotransformadors, amb relació de transformació 132/66/11 kV i 30 MVA de potència nominal per u.  
- Autorització de posada en funcionament, emesa pel llavors Servei Territorial d'Energia d'Alacant en data 22 de març de 1995, per a la substitució de l'autotransformador de 220/138 kV i 105 MVA, per un altre autotransformador de 225/138 kV i 150 MVA.  
- Resolució de 28 de setembre de 2000, de la Direcció General d'Indústria i Energia, per la qual s'autoritza administrativament a Iberdrola, SA, i s'aprova el projecte d'execució de l'ampliació de la subestació transformadora de 220/132/66/20/11 kV denominada ST San Vicente, en Sant Vicent del Raspeig (Alacant).  
- Acta parcial de posada en marxa, emesa pel Servei Territorial d'Energia d'Alacant en data 12 de juny de 2001, per a la substitució de l'autotransformador ÀT-2 de 170 MVA, per un altre de 220/132/20 kV i 225 MVA.  
- Acta de posada en marxa, emesa pel Servei Territorial d'Energia d'Alacant en data 10 de novembre de 2003, per a la substitució de l'autotransformador ÀT-1 de 220/132/11 kV i 150 MVA, per un altre de 220/132/20 kV i 225 MVA.  
- Actualment es troba en tramitació la regularització administrativa de la ST San Vicente, en virtut de la Disposició Transitòria tercera del Reial Decret 337/2014, de 9 de maig, pel qual s'aproven el Reglament sobre condicions tècniques i garanties de seguretat en instal·lacions elèctriques d'alta tensió i les seues Instruccions Tècniques Complementàries ITC-RAT 01 a 23, amb número d'expedient ATASCT/2015/58/03.  
  
En data la present, Iberdrola Distribución Eléctrica, SA Unipersonal, es troba inscrita en el Registre Administratiu de Distribuïdors amb el número de registre R1-001, registre accessible en el lloc web del Ministeri d'Indústria, Energia i Turisme: https://oficinavirtual.mityc.es/eee/indiceCalidad/distribuidores.aspx, inscripció per a la qual cal acreditar el compliment de les capacitats esmentades en els articles 37 i 121.3 del Reial Decret 1955/2000, d'1 de desembre.  
  
Als efectes previstos en l'article 9 del Decret 88/2005, de 29 d'abril, pel qual s'estableixen els procediments d'autorització d'instal·lacions de producció, transport i distribució d'energia elèctrica que són competència de la Generalitat Valenciana, la sol·licitud d'autorització administrativa, ha sigut objecte d'informació pública durant el termini de 20 dies en el Diari Oficial de la Comunitat Valenciana, del 10 d'abril de 2015 (DOCV 7502), no constant al·legacions presentades.  
  
Conforme al procediment reglamentàriament establit, a fi que, en el termini de 20 dies presentaren la seua conformitat o oposició a l'autorització sol·licitada i emeteren, si escau, els oportuns condicionats tècnics al projecte de la instal·lació, se'n va remetre separata a les següents administracions, organismes i empreses de servei públic o d'interès general, els béns o drets de les quals a càrrec seu, hi puguen ser afectats, amb el resultat que, en síntesi, es detalla:  
  
Ajuntament de Sant Vicent del Raspeig. No consta en l'expedient resposta per part de l'Ajuntament de Sant Vicent del Raspeig a l'informe sol·licitat en data 24 de març de 2015.  
La modificació plantejada en el projecte tècnic presentat de la ST Sant Vicent, consistent en la substitució d'un transformador de potència per un altre de les mateixes característiques i la reducció de la potència instal·lada en el sistema 132/66 kV per mitjà de l'eliminació d'un autotransformador de 132/66 kV i 30 MVA, no estant contemplada dins dels supòsits que puguen generar efectes adversos significatius sobre el medi ambient, d'acord a l'apartat 1.c de l'article 7, de la Llei 21/2013 d'avaluació ambiental, per la qual cosa no es requereix la tramitació de cap dels instruments ambientals previstos en l'article 7, de la mencionada llei.  
La necessitat de la instal·lació sol·licitada es fonamenta a adequar la potència de transformació de la mencionada subestació, a la realitat de la demanda, a més de donar una solució tècnica al problema de defecte d'aïllament que presenta l'actual transformador T-5, per mitjà de la seua substitució per un altre de les mateixes característiques.  
Ha de considerar-se que la instal·lació de distribució sol·licitada no genera incidències negatives en el sistema, ja que es tracta una modificació duta a terme en el parc intempèrie de la xarxa de distribució de la ST Sant Vicent. Aquesta subestació permet un suport a la distribució i demanda de grans consumidors, complint una funció en el Sistema de tipus «Connexió», per facilitar l'enllaç amb la xarxa de transport dels consumidors.  
Consta en l'expedient informe favorable del llavors Servei Territorial d'Energia d'Alacant, òrgan encarregat de la instrucció de l'expedient ATRCCT/2014/37/03, així com proposta de resolució del Servei d'Energia i de la Subdirecció General d'Energia i Mines adscrites a aquest centre directiu.  
  
Fonaments de dret  
La instrucció i resolució del present procediment administratiu correspon a la Generalitat, en estar la instal·lació elèctrica objecte d'aquest radicada íntegrament en territori de la Comunitat Valenciana, i no estar enquadrada en les previstes en l'article 3.13 de la Llei 24/2013, de 26 de desembre, del Sector Elèctric, que són competència de l'Administració General de l'Estat.  
D'acord amb el que disposa l'article 4.1.a del Decret 88/2005, de 29 d'abril, regulador dels procediments d'autorització d'instal·lacions de producció, transport i distribució d'energia elèctrica que són competència de la Generalitat, concordat amb l'article 14 del Decret 157/2015, de 18 de setembre, del Consell, pel qual s'aprova el Reglament orgànic i funcional de la Conselleria d'Economia Sostenible, Sectors Productius, Comerç i Treball, correspon a la Direcció General d'Indústria i Energia d'aquest departament la resolució del present procediment.   
  
D'acord amb l'article 38.2 de la Llei 24/2013, de 26 de desembre, la instal·lació elèctrica objecte de sol·licitud constitueix part de la xarxa de distribució elèctrica.  
D'acord amb el que disposa l'article 53.4 de la Llei 24/2013, de 26 de desembre, del Sector Elèctric, l'article 121 del Reial Decret 1955/2000, d'1 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions d'energia elèctrica i l'article 8 del Decret 88/2005, de 29 d'abril, sense perjuí de l'exempció que contempla aquest últim per a les empreses que exercisquen l'activitat de transport, els sol·licitants d'autoritzacions d'instal·lacions de transport d'energia elèctrica han d'acreditar la seua capacitat legal, tècnica i economicofinancera exigible per a la realització de cada un dels projectes que presenten.   
  
D'acord amb els articles 39 i 53 de la Llei 24/2013, de 26 de desembre, del Sector Elèctric, i l'article 7.1.a i b) del Decret 88/2005, de 29 d'abril, la construcció d'instal·lacions elèctriques pertanyents a la xarxa de distribució requereix autorització administrativa prèvia i autorització administrativa de construcció (d'acord amb la nova terminologia introduïda per l'esmentada Llei 24/2013).  
D'acord a l'article 7 de la Llei 21/2013, de 9 de desembre, d'avaluació ambiental, la instal·lació objecte del present procediment no requerirà la tramitació dels instruments ambientals establits en l'article esmentat.  
De conformitat amb l'incís a) de l'article 3 del Decret 88/2005, de 29 d'abril, la instal·lació està classificada dins del grup primer.  
Per a les sol·licituds d'autorització administrativa prèvia i de construcció és d'aplicació el capítol II del Decret 88/2005, de 29 d'abril, per estar classificada la instal·lació elèctrica objecte del present procediment dins del grup primer.   
D'acord amb l'apartat 2.A.4 de l'article 5 del Decret 88/2005, de 29 de novembre, en la sol·licitud d'autorització administrativa ha de justificar-se la necessitat de la instal·lació i que aquesta no genera incidències negatives en el sistema.  
D'acord amb el que estableix l'article 130.1 del Reial Decret 1955/2000, d'1 de desembre, els projectes d'execució d'instal·lacions elèctriques sotmesos a aprovació hauran d'elaborar-se d'acord amb els reglaments tècnics en la matèria, en concret el Reial Decret 3275/1982, de 12 de novembre, sobre condicions tècniques i garanties de seguretat en centrals elèctriques, subestacions i centres de transformació i les seues instruccions tècniques complementàries ITC-MIE-RAT 01 a 20.  
  
En virtut de la disposició transitòria segona del Reial Decret 337/2014, de 9 de maig, pel qual s'aproven el Reglament sobre condicions tècniques i garanties de seguretat en instal·lacions elèctriques d'alta tensió i les seues Instruccions Tècniques Complementàries, per a aquelles instal·lacions que requerisquen autorització administrativa l'avantprojecte de les quals haja sigut realitzat de conformitat amb el Reglament sobre condicions tècniques i garanties de seguretat en centrals elèctriques, subestacions i centres de transformació, aprovat per Reial Decret 3275/1982, de 12 de novembre, i disposicions que el despleguen i modifiquen, i haguera sigut presentat davant de l'administració pública competent abans de la data de compliment obligatori indicada en la disposició transitòria primera del mencionat Reial Decret, es concedeix un termini de dos anys, que es comptarà a partir de l'obtenció de l'autorització administrativa prèvia i autorització administrativa de construcció, per a la consecució de l'autorització d'explotació.  
En consideració de l'anterior, complits els requisits i els procediments legals i reglamentaris establits en la legislació vigent aplicables, resolc:  
  
Primer  
Atorgar autorització administrativa prèvia per a la modificació, per reducció de la capacitat de transformació, de part de les Instal·lacions de distribució d'energia elèctrica de la subestació transformadora de 220/132/66/20/11 kV, denominada «ST San Vicente», de titularitat d'Iberdrola Distribución Eléctrica SA Unipersonal, ubicada al terme municipal de Sant Vicent del Raspeig, província d'Alacant. D'acord amb la documentació tècnica presentada, la present autorització comprèn:  
- Desmuntatge de l'actual autotransformador T-2 de relació 132/66/11 kV i 30 MVA de potència nominal, fabricant: GEE, número de fabricació: 21 444 i any de fabricació: 1954.  
- Desmuntatge de l'actual transformador T-5 de relació 132/20 kV i 40 MVA de potència nominal, fabricant: GEE, número de fabricació: 77 569 i any de fabricació: 1968.  
- Muntatge d'un nou transformador recuperat denominat T-5 de relació 132/20 kV i 40 MVA de potència nominal, en bany d'oli amb refrigeració natural (ONAN) i forçada (ONAF), amb regulació en buit i grup de connexió YNd11, en la posició de l'autotransformador T-2 retirat.  
- Muntatge d'una reactància trifàsica limitadora de posada a terra en bany d'oli, per al nou transformador T-5, de 500 A d'intensitat de defecte i 30 seg.  
Es completa la modificació amb la instal·lació de tres descarregadors autovalvulars de 20 kV, tres aïlladors de suport, tres seccionadors unipolars a què es connectaran els cables aïllats de 20 kV del nou transformador T-5, conjunt d'elements destinats a complir les missions de comandament, control i protecció del nou T-5, així com l'obra civil de modificació de l'actual bancada del T-2, per a rebre el nou transformador T-5.  
Les característiques administratives i tècniques de la instal·lació elèctrica a construir són:  
  
Característiques del nou transformador recuperat (nou T-5)  
Fabricant INCOESA  
Número fabricació 108 093  
Any de fabricació 1994  
Anterior emplaçament ST Fuencarral (Madrid)  
Relació de tensions 132/20 kV  
Potència nominal (refrigeració) 30 MVA (ONAN) / 40 MVA (ONAF)  
Freqüència 50 Hz  
Regulació En buit  
Connexió Estrela / Triangle  
Grup de connexió YNd11  
Regulació ± 9 x 1466V (19 punts de regulació)  
Refrigerant (litres) Oli (25 124 litres)  
  
  
El pressupost total del projecte de la instal·lació objecte de la present autorització és de cent cinquanta-cinc mil tres-cents cinquanta-vuit euros (155 358,00 ?).  
De conformitat amb l'últim paràgraf de l'article 53.6 de Llei 24/2013, de 26 de desembre, del Sector Elèctric, i l'article 6.4 del Decret 88/2005, de 29 d'abril, del Consell de la Generalitat, pel qual s'estableixen els procediments d'autorització d'instal·lacions de producció, transport i distribució d'energia elèctrica que són competència de la Generalitat, aquesta autorització s'atorga, sense perjuí de les concessions, autoritzacions, llicències i permisos, tant públiques com privades, que siguen necessàries obtindre per part d'Iberdrola Distribución Eléctrica, SA Unipersonal, d'acord amb altres disposicions que hi resulten aplicables, i en especial les relatives a l'ordenació del territori i al medi ambient.  
El titular de la present autorització tindrà els drets, deures i obligacions arreplegats en el títol VII de la Llei 24/2013, de 26 de desembre, del Sector Elèctric i el seu desplegament reglamentari. En tot cas, Iberdrola Distribución Eléctrica, SA Unipersonal haurà d'observar els preceptes, mesures i condicions que s'establisquen en la legislació aplicable en cada moment a l'activitat de distribució d'energia elèctrica.   
  
L'incompliment de les condicions i requisits establits en la present autorització o la variació substancial dels pressupostos que han determinat el seu atorgament podran donar lloc a la seua revocació.  
  
Segon  
Atorgar autorització administrativa de construcció del projecte tècnic d'execució de data agost de 2014, redactat per tècnic competent i acompanyat de declaració responsable de data 2 de setembre de 2014, presentats per a la construcció de la instal·lació corresponent descrita en el punt primer d'aquesta resolució, habilitant a Iberdrola Distribución Eléctrica, SA Unipersonal, a la construcció de la instal·lació interessada complint els requisits tècnics exigibles i d'acord amb les condicions següents:  
1. La instal·lació elèctrica haurà d'executar-se segons el projecte presentat. En cas que siga necessari introduir modificacions respecte de la documentació presentada i autoritzada, el titular de la present resolució haurà de sol·licitar prèviament a aquesta Direcció General la corresponent autorització.  
2. La instal·lació a executar complirà el que estableix el Reial Decret 3275/1982, de 12 de novembre, sobre condicions tècniques i garanties de seguretat en centrals elèctriques, subestacions i centres de transformació i les seues Instruccions Tècniques Complementàries ITC-MIE-RAT 01 a 20.  
3. El termini d'execució de la instal·lació serà d'un (1) mes des de l'endemà de la notificació. No obstant això, amb anterioritat a la finalització, podrà sol·licitar-se'n una ampliació concreta per mitjà de sol·licitud motivada davant aquest òrgan directiu, acompanyant a l'efecte la documentació justificativa de la demora i del cronograma de treballs previstos per al nou termini sol·licitat.  
4. Així mateix, el titular de la present resolució vindrà obligat a comunicar per escrit amb l'adequada diligència les incidències dignes de menció que es produïsquen durant l'execució, tant a esta Direcció General com al Servei Territorial d'Indústria i Energia d'Alacant.  
  
5. El titular de la present resolució vindrà obligat a complir els deures i obligacions derivats de la legislació de prevenció de riscos laborals vigent durant la construcció.  
6. Sense perjuí d'allò que preveu l'article 12.4 del Decret 88/2005, de 29 d'abril, personal tècnic en la matèria adscrit a aquesta Direcció General o del Servei Territorial d'Indústria i Energia d'Alacant podran realitzar les comprovacions i les proves que consideren necessàries durant les obres i quan finalitzen aquestes en relació amb l'adequació d'aquesta a la documentació tècnica presentada i al compliment de la legislació vigent i de les condicions d'aquesta resolució.  
  
7. Finalitzades les obres de construcció de la instal·lació, Iberdrola Distribución Eléctrica, SA Unipersonal, en el termini màxim de 10 dies hàbils ho comunicarà al Servei Territorial d'Indústria i Energia d'Alacant als efectes de la sol·licitud de l'autorització d'explotació prevista en l'article 12 del Decret 88/2005, de 29 d'abril. Amb la comunicació esmentada s'acompanyarà un certificat de direcció i final d'obra, subscrit per persona facultativa competent, que acreditarà que és conforme als reglaments tècnics en la matèria, d'acord amb el que s'estableix en la normativa vigent per als projectes d'instal·lacions elèctriques i igualment respecte a la present autorització administrativa. Quan el mencionat certificat de direcció i final d'obra no vinga visat pel corresponent col·legi professional, s'acompanyarà de l'oportuna declaració responsable, d'acord allò que s'ha indicat en la Resolució de 22 d'octubre de 2010, de la Direcció General d'Energia, publicada en el DOCV núm. 6389, de data 3 de novembre de 2010.  
8. Una vegada atorgada l'autorització d'explotació de la instal·lació interessada en el present procediment, en el termini màxim de 10 dies, el Servei Territorial d'Indústria i Energia d'Alacant ho comunicarà a aquesta Direcció General.  
9. Aquesta Direcció General, previ tràmit de l'oportú procediment, deixarà sense efecte la present autorització en qualsevol moment en què observe l'incompliment o inobservança de les condicions imposades en aquella.  
  
Tercer  
Ordenar:  
- la publicació de la present resolució en el Diari Oficial de la Comunitat Valenciana.  
- la notificació de la present resolució a Iberdrola Distribución Eléctrica, SA Unipersonal, i a totes les Administracions o organismes públics i empreses de serveis públics o serveis d'interès general que han intervingut, o pogut intervindre, en el procediment d'autorització.  
  
Tot això de conformitat amb el que disposen els articles 10 i 11.3 del Decret 88/2005, de 29 d'abril, del Consell de la Generalitat, pel qual s'estableixen els procediments d'autorització d'instal·lacions de producció, transport i distribució d'energia elèctrica que són competència de la Generalitat.  
Contra la present resolució, que no posa fi a la via administrativa, podrà interposar-se un recurs d'alçada davant de la Secretaria Autonòmica d'Economia Sostenible, Sectors Productius, Comerç i Treball d'aquesta Conselleria en el termini d'un mes, comptat des de l'endemà de la notificació, d'acord amb el que estableix l'article 115 de la Llei 30/1992, de 26 de novembre, del Règim Jurídic de les Administracions Públiques i del Procediment Administratiu Comú.  
  
València, 22 de desembre de 2015.- La directora general d'Indústria i Energia: Júlia Company Sanus.